- Barcelona – Napoli şi Arsenal – FC Porto sunt în format LIVE TEXT pe AS.ro
- Meciuri de senzaţie în optimile Champions League
Meciurile Barcelona – Napoli şi Arsenal – FC Porto, din returul optimilor de finală ale UEFA Champions League, vor putea fi urmărite în format LIVE TEXT pe AS.ro.
Jucătorii lui Xavi au condus în Italia cu 1-0, graţie golului marcat de Robert Lewandowski, dar Osimhen a restabilit egalitatea cu un sfert de oră înainte de final. Campioanele Spaniei şi Italiei sunt în faţa unui duel de foc la Barcelona.
Barcelona – Napoli şi Arsenal – FC Porto LIVE TEXT. Echipele probabile
Barcelona: Ter Stegen – Koundé, Ronald Araújo, Cubarsí, Iñigo Martínez – João Cancelo, Christensen, Gündoğan – Yamal, Lewandowski, Raphinha
Napoli: Meret – Di Lorenzo, Østigård, Juan Jesus, Mazzocchi – Zambo Anguissa, Lobotka, Traoré – Politano, Osimhen, Kvaratskhelia
Arsenal: Raya – White, Saliba, Gabriel, Kiwior – Odegaard, Rice, Jorginho – Saka, Havertz, Trossard
FC Porto: Diogo Costa – João Mário, Pepe, Otávio, Wendell – Varela, Nico González, Pepê – Francisco Conceição, Evanilson, Galeno
FC Porto este în avantaj după meciul tur de pe Dragao. Galeno a înscris în al 4-lea minut de prelungiri un gol uriaş pentru lusitani. Totuşi, "tunarii" sunt pe primul loc în Premier League şi trec printr-o formă de zile mari. Opt victorii au în ultimele nouă meciuri, singurul eşec fiind cu Porto.
Avertismentul lui Xavi înainte de Barcelona – Napoli
Xavi a tras un semnal de alarmă înaintea returului cu Napoli. Pe locul trei în La Liga, catalanii visează la trofeul Ligii Campionilor.
"Este cel mai impotant meci din acest sezon, până acum. Suntem motivați, suntem încântați. Sunt patru ani de când nu am mai fost în sferturi. Trebuie să concurăm în fața unui rival important, care nu trece prin cel mai bun moment, dar care are o fundație foarte bună de anul trecut.
Cred că este o oportunitate să ajungem în sferturile de finală după atâta timp. Trebuie să profităm de această situație. Suntem pe teen propriu. Avem accidentați, dar asta nu e o scuză.
Le-am spus să nu se teamă, avem șansă să fim printre cele mai bune opt echipe din Europa. Fără frică. Nu cred că există o favorită anume. Sprijinul fanilor ne va ajuta, vom da tot ce e mai bun pentru a ne califica", a declarat Xavi la conferinţa de presă.
Galeno, noul star al lui FC Porto, convocare surpriză în naţionala Braziliei
Galeno a primit o convocare surpriză în naţionala Braziliei. Atacantul de 26 de ani al lui FC Porto este într-o formă de zile mari. A marcat trei goluri în ultimele două meciuri din Liga Portugal, competiţie transmisă în direct în AntenaPLAY. A reuşit chiar o "dublă" de senzaţie în derby-ul cu Benfica, câştigat cu 5-0.
Galeno, atacantul echipei FC Porto, este unul dintre cei trei jucători convocaţi în premieră la naţionala Braziliei în vederea meciurilor amicale cu Anglia şi Spania, a anunţat Confederaţia Braziliană de Fotbal (CBF), citată de agenţia Xinhua.
În vârstă de 26 de ani, Galeno a marcat 13 goluri şi a oferit 11 pase decisive în toate competiţiile pentru formaţia portugheză în acest sezon.
Selecţionerul Braziliei, Dorival Junior, i-a convocat de asemenea în premieră pe Leo Jardim, portarul lui Vasco da Gama, şi pe Fabricio Bruno, fundaşul central al echipei Flamengo Rio de Janeiro, pentru partidele din cursul acestei lui.
Cei trei debutanţi îi înlocuiesc pe accidentaţii, Ederson, Marquinhos şi Gabriel Martinelli, trei jucători de bază ai Selecao.